armvectores/hy_wikipedia_2023 huggingface dataset:
Մարգարիտն ու փրփուրը (նկար)

Մարգարիտն ու ալիքը (ֆր.՝ La Perle et la vague, կոչվում է նաև «Ալիքն ու մարգարիտը»), ֆրանսիացի նկարիչ Պոլ Բոդրիի 1862 թվականին ստեղծած կտավը
:


== Պատմություն ==
Կտավը ստեղծվել է 1862 թվականին և համարվում է Բոդրիի այդ շրջանի առավել հայտնի գործերից։ 1863 թվականին Ֆրանսիայի կայսրուհի Եվգենին այն ձեռք է բերել 20 հազար ֆրանկով, որը նրա երկրորդ արժեքավոր ձեռքբերումն է եղել։ 1904 թվականից կտավը համալրում է Մադրիդի Պրադոյի թանգարանի հավաքածուն։


== Նկարագրություն ==
Նկարում պատկերված մերկ կին՝ պառկած ժայռոտ ծովեզրին, գլուխը դեպի ուսը շրջած, հայացքը դեպի դիտողին։ Հետևի պլանում ծովի ալիքներն են։


== Քննադատների գնահատական ==
Նկարը մեծ հետաքրքրության է արժանացել ժամանակակիցների կողմից։ Իր տեխնիկական և բացառիկ որակի համար արժանացել է քննադատների դրվատանքին։
Ամերիկացի նկարիչ, գրող Կենոն Քոքսը կտավն անվանել է «19-րդ դարի ամենակատարյալ մերկ պատկեր»։ Քոքսն առանձնացնում է նկարի որոշ առանձնահատկություններ, որոնք նա նկարագրում է որպես «գրավիչ կեցվածք». «կլորավուն, նրբագեղ մարմին», «փոսիկներով ուսեր», «նուրբ գծերի ըմբոշխնում», «գունային գրավչություն», «նուրբ մակերեսի կատարելություն»։ Ըստ նրա այս ամենը կտավին դարձնում են իրական գլուխգործոց։
Արվեստի պատմաբան Բեյլի Վան Հուքը կտավը բնորոշում է որպես մերկ ստեղծագործության նմուշներից մեկը, որտեղ կինը ծուլորեն պառկած է դիտողին հաճույք պատճառելու համար, ինչն արվեստաբանը համարում է այլասերում։
Ֆրանսիացի քննադատ Ժյուլ Անտուանը կտավը նկարագրել է որպես «ֆարիզյան modiste», ով այս վայրի վայրում պառկած սպասում է մոլորյալ միլիոնատիրոջ։


== Ծանոթագրություններ ==


== Արտաքին հղումներ ==
Կտավը Պրադո թանգարանի կայքում
Արաշ

Արաշ Լաբաֆ (պարսկ.՝ لباف‎ آرش, ապրիլի 23, 1977(1977-04-23), Թեհրան, Իրան), իրանաշվեդ երգիչ, պարող, պրոդյուսեր և դիջեյ։
2009 թվականին Always երգով, Այսելի հետ ներկայացրել է Ադրբեջանը Եվրատեսիլ 2009 երգի մրցույթում և մրցույթի եզրափակիչ փուլում զբաղեցրել 3-րդ հորիզոնականը։


== Սկավառակագրություն ==


=== Ալբոմներ ===
2005: Arash
2006: Crossfade (The Remix Album)
2008: Donya
2014: Superman


=== Սինգլներ ===
2004: "Boro Boro"
2005: "Tike tike kardia"
2005: "Temptation" (feat. Ռեբեկա)
2005: "Music Is My Language" (Արաշ & DJ Aligator)
2006: "Arash"
2006: "Chori Chori" (Անիլա feat. Արաշ)
2006: "Iran Iran"
2007: "Yalla"
2008: "Donya" (feat. Shaggy)
2008: "Suddenly" (feat. Ռեբեկա)
2009: "Pure Love" (feat. Հելենա)
2009: "Behnaz"
2009: "Baskon" (feat. Timbuktu)
2009: "Kandi" (feat. Լումիդի)
2009: "Près de toi (Suddenly)" (Նաջիմ feat. Արաշ և Ռեբեկա)
2009: "Always" (Այսել և Արաշ)
2010: "Dasa Bala" (feat. Timbuktu, Այլար, YAG)
2010: "Glorious"
2010: "Broken Angel" (feat. Հելենա)
2011: "Melody"
2013: "She Makes Me Go" (feat. Շոն Փոլ)
2014: "One Day" (feat. Հելենա)
2014: "Iran Iran 2014"
2014: "Sex Love Rock n Roll (SLR)" (feat. Թի Փեյն)
2016: "OMG" (feat. Snoop Dogg)
2017: "Se Fue" (feat. Mohombi)
2018: ''Goalie Goalie (feat. Nyusha & Pitbull & Blanco)
Ձյուդոն 2016 ամառային օլիմպիական խաղերում

2016 թ. Ամառային օլիմպիական խաղերում ձյուդոյի մրցումներն անցկացվել են օգոստոսի 6-ից 12-ը։ 386 մարզիկներ խաղարկում էին մեդալների 14 հավաքածու, որոնցից 7-ը` տղամարդիկ։
52 կգ քաշային կարգում հանդես եկող Մեյլինդա Կելմենդին ոսկե մեդալը բերեց Կոսովո, ով առաջին անգամ էր հանդես գալիս Օլիմպիական խաղերում։ Սա առաջին օլիմպիական  մեդալն էր Կոսովոյի պատմության ընթացքում։


== Մեդալներ ==


=== Ընդհանուր հաշվարկ ===


=== Մեդալակիրներ ===


==== Տղամարդիկ ====


==== Կանայք ====


== Աղբյուր ==
Ձյուդոն 2016թ. ամառային օլիմպիական խաղերի պաշտոնական կայքում Archived 2015-11-27 at the Wayback Machine.
164 (թիվ)

164 (հարյուր վաթսունչորս), բնական թիվ, որը գտնվում է 163-ի և 165-ի միջև։


== Մաթեմատիկայում ==
164-ի թվանշանների գումարը հավասար է 11-ի
164-ի թվանշանների արտադրյալը հավասար է 24-ի
164-ը զույգ եռանիշ թիվ է
164-ի քառակուսին հավասար է 26 896-ի


== Այլ ոլորտներում ==
164 թ., Մ.թ.ա. 164 թ.
Տարվա 164-րդ օրը հունիսի 13-ն է (նահանջ տարիներին՝ հունիսի 12-ը)
NGC 164 - գալակտիկա Ձկան համաստեղությունում
Կրուտեց (գյուղ, Օկուլովսկի շրջան)

Անվան այլ կիրառումների համար տե՛ս՝ ԿրուտեցԿրուտեց (ռուս.՝ Крутец), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 42 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոլգուև

Կոլգուև (ռուս.՝ Колгуев), կղզի Բարենցի ծովում, Նենեցյան ինքնավար օկրուգում։ Հյուսիսային սառուցյալ օվկիանոսի կղզի։ Տարածությունը՝ 3, 2 հազար կմ²։ Այստեղ է Բուգրինո բնակավայրը։


== Անվանում ==
Անվանման առաջացումը ոմանք կապում են ֆիններեն կոլկկա ― «անկյուն, կողմ, եզր» բառի հետ, ոմանք էլ՝ ռուսերենի արխանգելսկյան բարբառում հանդիպող Колга ― «դահուկ» բառի հետ։


== Ծանոթագրություններ ==
Կարասաազկան

Կարասաազկան  (ռուս.՝ Карасаазкан), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ասքարիզան գետի աջ ափով՝ 7 կմ հեռավորության վրա։ Գետի երկարությունը 23 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100006428
Հիդրոլոգիական ուսումնասիրությունների կոդը - 115100642
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մարմենտինո

Մարմենտինո (իտալերեն՝ Marmentino), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 711 մարդ, խտությունը՝ 40 մարդ/կմ²։ Զբաղեցնում է 18 կմ² տարածք։ Փոստային ինդեքս՝ 25060։ Հեռախոսային կոդ՝ 030։


== Ժողովրդագրություն ==


== Համայնքի վարչակազմը ==
Հեռախոսահամար՝ 030 9228202
Էլեկտրոնային փոստ՝ protocollo@comune.marmentino.bs.it
Պաշտոնական էջ՝ http://www.comune.marmentino.bs.it/


== Արտաքին հղումներ ==
Բնակավայրի պաշտոնական էջ (իտալ.)


== Ծանոթագրություններ ==
Շամփուր (գետ)

Շամփուր, Շամպուրդ, Շամպուրտ, Շամփուրդ, Շամփուրտ, Շըմփուր, Շընփուր, Շնփոլադ, Շնփոլատ, գետակ Հայաստանի Գեղարքունիքի մարզում, Սևանա լճի ավազանում։ Սկիզբ է առնում Սևանի լեռների արևմտյան լանջերից և Ծափաթաղ գյուղից հարավ թափվում Սևանա լիճ։ Երկարությունը 8 կմ է։


== Ծանոթագրություններ ==
Էստոնիայի Հանրապետության նախագահ

Էստոնիայի Հանրապետության Նախագահ (էստ․՝ Eesti Vabariigi President), պետության գլուխն է։
Էստոնիայի Հանրապետության Նախագահի իրավասությունները որոշ չաթով սահմանափակ են, քանի որ ըստ Էստոնիայի 1992 թվականի սահմանադրության Էստոնիան խորհրդարանական հանրապետություն է։ Նա չի մտնում գործադիր իշխանության համակարգի մեջ և հիմնականում տարբեր պաշտոնական և իրավական գործառույթներ իրականացնող և կառավարությունը ներկայացնող գործիչ է։ Նախագահը չի կարող լինել որևէ քաղաքական կուսակցության անդամ, չի կարող զբաղեցնել որևէ ​​այլ ընտրովի կամ նշանակովի պաշտոն։ Այս սահմանափակումները նախատեսված են պաշտոնավարության ընթացքում նախագահի անկախությունն ու անաչառությունը ապահովելու համար։
Նախագահի ընտրությունը կատարվում է Ռիյգիկոգում կամ հատուկ ընտրական խորհրդում (այն դեպքում, երբ թեկնածուներից որևէ մեկը չի կարողանում երեք փուլերում հավաքել Ռիյգիկոգուի սահմանադրական կազմի անհրաժեշտ ձայների երկու երրորդը) քվեարկության միջոցով։ Նախագահն ընտրվում է 5 տարի ժամկետով և որևէ անձ չի կարող այդ պաշտոնը զբաղեցնել երկու անգամից ավել անընդմեջ։


== Ծանոթագրություններ ==
Էսիզ

Էսիզ (ֆր.՝ Essises), կումունա Ֆրանսիայում, գտնվում է Պիկարդիա մարզի Էնա գավառում։ Մտնում է Էսոմ սյուր Մարն կանտոնի կազմի մեջ։ Կոմունայի շրջանը՝ Շատո Տերրի։
Համայնքի INSEE կոդը՝ 02289։


== Բնակչություն ==
Համայնքի բնակչությունը 2010 թվականին կազմում է 430 մարդ։


== Տնտեսություն ==
2010 թվականին համայնքի 295 աշխատունակ (15-64 տարեկան) բնակիչներից 214-ը տնտեսապես ակտիվ էին, 81-ը՝ ոչ ակտիվ (ակտիվության ցուցանիշը կազմել է 72,5%, 1999 թվականին եղել է 75,7%)։ 214 տնտեսապես ակտիվ բնակիչներից աշխատում էին 197-ը (107 տղամարդ և 90 կին), գործազուրկ էին 17 մարդ (5 տղամարդ և 12 կին)։ 81 տնտեսապես ոչ ակտիվ բնակիչներից 26-ը եղել են աշակերտներ կամ ուսանողներ, 38-ը՝ թոշակառուներ, 17-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ, Էսիզ (ֆր.)
Ալմեղքա

Ալմեղքա, գյուղ Արևմտյան Հայաստանում, Էրզրումի վիլայեթի Բաբերդի գավառակում։


== Պատմություն ==
1895 թ.-ի կոտարածների ժամանակ թուրքերն ավերել են գյուղը և կողոպտել են տեղի եկեղեցին։


== Պատմամշակութային կառույցներ ==
Ալմեղքան ուներ հայկական եկեղեցի։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կալոթաղլիր

Կալոթաղլիր, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 101 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Պոլուկիրյա

Պոլուկիրյա (ռուս.՝ Полукиря), գյուղ Ռուսաստանի Չուվաշիա հանրապետության Ալատիրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թեղի մանրատերև

Թեղի մարատերև (լատ.՝ Ulmus parvifolia), թեղազգիների ընտանիքի թեղի ցեղի բույս։


== Նկարագրություն ==
12-15 մ բարձրությամբ և մինչև 1 մ բնի տրամագծով ծառ է։ Սաղարթը խիտ է, վրանաձև։ Ընձյուղները նուրբ են, մազմզուկապատ։ Տերևները էլիպսաձև են, ձվաձև կամ հակառակ-ձվաձև, 2-5 սմ երկարությամբ, սրածայր կամ բութ, անհավասարակողմ հիմքով, հասարակ ատամնաեզր, վերևի կողմից հարթ և փայլուն, ներքևի կողմից
մազմզուկապատ, ավելի ուշ՝ գրեթե կաշվեկերպ։ Տերևակոթունների երկարությունը չի անցնում 2-6 մմ-ից։ Տերևները աշնանը ստանում են կարմրավուն կամ ծիրանագույն
գունավորում։ Տաք և կարճատև ձմռան դեպքում, երբ ուժեղ սառնամանիքներ չեն լինում, սովորաբար տերևները չեն թափվում և կիսամշտադալար բույսի հատկություններ է ձեռք բերում։ Ընդհանրապես տերևաթավփ դեպքում էլ տերևները մինչև խոր աշուն մնում են ծառի վրա։ Ծաղկում է օգոստոս-սեպտեմբերին։ Սևապտուղները օվալա-էլիպսաձև են, 1 սմ երկարությամբ, հասունանում են ուշ աշնանը։


== Տարածվածություն ==
Տարածված է Կորեայում, Ճապոնիայում, հյուսիսային և Կենտրոնական Չինաստանում։


== Ծանոթագրություններ ==
Ալեքսանդր Ազացկի

Ալեքսանդր Ալեքսանդրովիչ Ազացկի (ուկրաիներեն՝ Олександр Олександрович Азацький, հունվարի 13, 1994(1994-01-13), Խարկով, Ուկրաինա), ուկրաինացի ֆուտբոլիստ, Օստրավայի «Բանիկ» ակումբի պաշտպան, վարձակալությամբ հանդես է գալիս «Տորպեդո» (Քութայիս) ակումբում։


== Գործունեություն ==
Խարկովի «Մետալիստայի» սան է։ Ուկրաինայի ֆուտբոլի առաջնությունում առաջին անգամ հանդես է եկել 2012 թվականի մայիսի 10-ին պոլտավական «Վորսկլայի» դեմ խաղում։
2016 թվականի հունվարին պաշտոնապես տեղափոխվել է «Չեռնոմորեց» ակումբ, պայմանագիրը կնքվել է 3 տարով։
2017 թվականի ամռանը նա դարձել է Օստրավայի չեխական «Բանիկ» ակումբի խաղացող։ 2018 թվականի հուլիսին վարձակալության հիմունքներով նա տեղափոխվել է վչացական Քութայիսի «Տորպեդո» ակումբ։


== Նվաճումներ ==
Ուկրաինայի առաջնության արծաթե մեդալակիր՝ 2012/13


== Արտաքին հղումներ ==
«Բանիկի» պաշտոնական կայքում էջը(չեխ.)
Молодые ветра. «Металлист»
Профиль на официальном сайте Первой лиги(չեխ.)


== Ծանոթագրություններ ==
Բրոնևկա

Բրոնևկա (ուկրաիներեն՝ Бронівка), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Բրոնևկա գյուղում բնակվում էր 432 մարդ։ Բնակավայրը զբաղեցնում է 1,64 կմ² տարածք։ Բնակչության խտությունը կազմում էր 263,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուսոկ (գյուղ, Յամպոլի շրջան)

Ուսոկ (ուկրաիներեն՝ Усок), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Ուսոկ գյուղում բնակվում էր 706 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շադիլի

Շադիլի, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Սաուկսե

Սաուկսե (էստ․՝ Saukse), գյուղ Էստոնիայի Լյաենե-Վիրումաա նահանգի Կադռինա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վասնի

Վասնի (ֆր.՝ Vasseny), կոմունա Ֆրանսիայում՝ Պիկարդիա մարզում՝ Էնա գավառում։ Էնայի դեպարտամենտ։ Մտնում է Ֆեր ան Տարդենուա կանտոնայի կազմի մեջ։ Կոմունայի շրջանը՝ Սուասոն։
INSEE կոդը՝ 02763:


== Բնակչություն ==
2010 թվականին բնակչությունը կազմել է 212 մարդ։


== Տնտեսություն ==
2010 թվականի տվյալներով 127 աշխատունակ տարիքի մարդկանցից (15-64 տարեկան) 101 -ը տնտեսապես ակտիվ էին, 26 -ը անգործունակ (Ակտիվության ցուցանիշը — 79,5 %, 1999 թվականին եղել է՝ 61,2 %)։ 101 աշխատունակ բնակիչներից 95 -ը աշխատում էին (54 տղամարդ և 41 կին), անաշխատանք էին 6-ը ( 2տղամարդ և 4 կին)։
26 անգործունակ մարդկանցից 6-ը աշակերտներ կամ ուսանողներ են, 12-ը թոշակառու, 8-ը անաշխատունակ էին այլ պատճառներով


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Վասն (ֆր.)
Տրոիցկոե (այլ կիրառումներ)

Տրոիցկոե, կարող է վերաբերել՝

Տրոիցկոե - գյուղ, Ուկրաինայի Դոնեցկի մարզի Կրասնոարմեյսկիում
Տրոիցկոե - գյուղ, Ուկրաինայի Դոնեցկի մարզի Յասինովատսկի շրջանում
Տրոիցկոե - գյուղ, Ուկրաինայի Դոնեցկի մարզի Սլավյանսկիում
Տրոիցկոե - գյուղ, Ուկրաինայի Խարկովի մարզի Շևչենկոյի շրջանում
Տրոիցկոե - գյուղ, Ուկրաինայի Նիկոլաևի մարզի Նովայա Օդեսայի շրջանում
Տրոիցկոե - գյուղ, Ուկրաինայի Նիկոլաևի մարզի Վոզնեսենսկի շրջանում
Տրոիցկոե - գյուղ, Ուկրաինայի Սումիի մարզի Սերեդինա-Բուդայի շրջանում
Տրոիցկոե - գյուղ, Ուկրաինայի Օդեսայի մարզի Լյուբաշիվկայի շրջանում
Քրիսթալ Ռիդ

Քրիսթալ Ռիդ (անգլ.՝ Crystal Reed, փետրվարի 6, 1985(1985-02-06), Roseville, Մաքոմ շրջան, Միչիգան, ԱՄՆ), ամերիկացի դերասանուհի և մոդել։ Հայտնի է դարձել «Պատանի գայլը» հեռուստասերիալի շնորհիվ, որտեղ մարմնավորել է Էլլիսոն Արջենթին։


== Կենսագրություն ==
Ռիդը մեծացել է Միչիգան նահանգի՝ Ռոուզվիլլ քաղաքում։ Նա դեռ փոքրուց զբաղվել է պարերով, և եղել է պարային խմբի կապիտան ավագ դպրոցում։ Եղել է իր տեղական թատրոններից մեկի ակտիվ անդամներից մեկը և նկարահանվել է «Էննի» և «Ջութակահարը տանիքին» մյուզիքլներում։ Սովորել է «Ուեյն Սթեյթ Համալսարանում»։ Նա տեղափոխվել է Չիկագո և նկարահանվել է մի քանի տեղական սերիալներում։ 2008 թվականի դեկտեմբերին տեղավոխվել է Հոլլիվուդ, որպեսզի շարունակի իր դերասանական կարիերան։ 2010 թվականին նկարահանվել է սերիալներում, ինչպիսիք են՝ ՀՏՀ։ Հանցագործական Տեսարանների Հետաքննություն, ՀՏՀ։ Նյու-Յորք, Րիզզոլին և Այլսլեսը։ 2011 թվականին խաղացել է Էլլիսոն Արջենթի կերպարը՝ Պատանի գայլը հեռուստասերիալում։


== Անձնական կյանք ==
Հանդիպել է «Պատանի գայլը» սերիալի դերասան Դենիել Շերմենի հետ, սակայն զուգը 2013 թվականի հունիսին բաժանվել է։ Այժմ հանդիպում է Դարրեն ՄքՄուլլենի հետ։


== Ֆիլմագրություն ==


=== Հեռուստասերիալներ ===


=== Ֆիլմեր ===


== Արտաքին հղումներ ==
Քրիսթալ Ռիդ Internet Movie Database կայքում
Քրիսթալ Ռիդ Թվիթթերում
Մարության (այլ կիրառումներ)

Մարության, կարող է վերաբերել

Լեմվել Մարության, հայ թարգմանիչ, լրագրող, գրականագետ (1904-1968)։
Կոստանդին Մարության, հայ խորհրդային շինարար (1917)։
Մանվել Մարության, հայ դերասան, ռեժիսոր, դրամատուրգ (1901)։
Տիրան Մարության, հայ խորհրդային ճարտարապետ (1911)։
42-րդ հյուսիսային զուգահեռական

42-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 42°-ի անկյուն։ 
Անցնում է Եվրոպայով, Միջերկրական ծովով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։

Այս զուգահեռականի բոլոր կետերն ունեն հյուսիսային լայնության 42° (հս.լ. 42°) կոորդինատը։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 15 ժամ 15 րոպե
ձմեռվա արևադարձի ժամանակ՝ 9 ժամ 07 րոպե


=== Սահմաններ ===


== Տես նաև ==
41-րդ հյուսիսային զուգահեռական
43-րդ հյուսիսային զուգահեռական


== Ծանոթագրություններ ==
Հողի էրոզիա

Անվան այլ կիրառումների համար տե՛ս՝ Էրոզիա (այլ կիրառումներ)Հողի էրոզիա, հողի մասնակի կամ լրիվ քայքայումը և տեղատարումը ջրի կամ քամու ազդեցությամբ։ 
Հողի էրոզիան տեղի է ունենում նաև ձնհալի, անձրևի կամ ոռոգման ջրերից լանջերում առաջացող մակերեսային հոսքի ներգործության (բնական հողի էրոզիա) և մարդու տնտեսական ոչ ճիշտ գործունեության՝ բուսածածկի ոչ ճիշտ օգտագործում, թեք լանջերում սխալ վար, ճանապարհաշինության ժամանակ հողապաշտպան միջոցառումների չկիրառելը, ոչ ճիշտ ոռոգման և այլնի հետևանքով (արագացված հողի էրոզիա)։ 
Հողի էրոզիային նպաստող գործոններից են՝ տեղումները, ջերմաստիճանային ռեժիմը, քամու ակտիվությունը, բուսածածկի նոսրացումը և նրա հողապաշտպան ունակության նվազումը։ Էրոզիայի ընթացքում նախ քայքայվում է վերին ամենաբերրի շերտը, հողն ստրուկտուրազրկվում է, վատանում են նրա ջրաֆիզիկական և ֆիզիկամեխանիկական հատկությունները։ 
Հայաստանում տարածված են Զանգեզուրի, Վայքի, Արարատյան գոգահովտի շրջաններում։ Հողի էրոզիան կարելի է կանխել ագրոտեխնիկական մի շարք համալիր միջոցառումներ կիրառելով՝ վար հորիզոնական ուղղությամբ, վարելաշերտի փխրեցում, պարարտացում, լանջերի դարավանդում, զբաղեցված ցելի, հողապաշտպան ցանքաշրջանառությունների կիրառում, ճմաշերտի վերականգնում, դաշտապաշտպան անտառաշերտի ստեղծում, հերթափոխ արածեցում, հակահեղեղային և ջրակարգավորիչ անտառատնկումներ, հիդրոտեխնիկական կառուցապատումներ։
Մանկաբարձուհի

Մանակաբարձուհի, միջնակարգ մասնագիտական կրթությամբ բժշկական աշխատող, որն օգնություն է ցույց տալիս հղիության և ծննդաբերության ժամանակ։ Զբաղվում է հղիների պատրոնաժով, կատարում բժշկի նշանակած պրոցեդուրները, ընդունում ծնունդը։ Կոլտնտեսային ծննդատներում և մանկաբարձական կետերում մանկաբարձուհին կատարում է հղի կանանց հաշվառում, ընդունում է բնականոն ծնունդները, իսկ սրտի արատով կամ որևէ հիվանդությամբ տառապող և մանկաբարձական բարդություններով հղիներին ժամանակից շուտ տեղափոխում շրջկենտրոնի ծննդատուն։ Անհետաձգելի դեպքերում մանկաբարձուհուն թույլատրվում է կատարել պտղապարկի պատռում, շեքահատում, ձեռքով ընկերքի հեռացում, միջամտություն պտղի հետույքային առաջադրության դեպքում։ Մանկաբարձուհին պարտավոր է նաև զրույցներ անցկացնել կնոջ հիգիենայի և երեխաների խնամքի մասին։
Բառգիրք (535)

Անվան այլ կիրառումների համար տե՛ս՝ Բառգիրք (այլ կիրառումներ)Բառգիրք (535), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 535 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 14X10 չափս։ Գրված է երկսյուն, նոտրգրով, բոլորագիծ երկաթագրով։ Կազմը` կաշվեպատ տախտակ դրոշմազարդ։


== Բովանդակություն ==
Երեմիայի Մեղրեցւոյ Բառգիրք
Նշանադիրք իմաստնոց
Նշանագիրք եբրայեցւոց
Բառք Գաղիանոսի


== Ծանոթագրություններ ==
Հեքիաթ (նկար)

«Հեքիաթ», հայ մեծ նկարիչ Մարտիրոս Սարյանի վերջին գեղանկարչական գործն է, որը վարպետը ստեղծել է 1971 թվականին։ Կտավը գտնվում է Սարյան ընտանիքի հավաքածուում։


== Նկարագրություն ==

«Հեքիաթ» կտավը Սարյանի վերջին գեղանկարչական աշխատանքն է։ Այն ցուցադրվում է նկարչի արվեստանոցում, նկարակալի վրա, ինչպես վարպետը թողել է այն։ Կտավը ստորագրված չէ, համարվում է անավարտ։
Ընդհանրացված, վերացական բնապատկերի ձախ անկյունում լուսնի ուրվագիծն է, հակառակ անկյունում` կամ սավառնող հրեշտակ, կամ ոգենման խորհրդավոր պատկեր։ Այս կերպ վարպետը պատկերել է արևը, որը լուսավորում է նրա գրեթե բոլոր նկարները։ «Հեքիաթ» կտավում հանդիպել են երկու լուսատուները` արևը և լուսինը։ Նկարում կարելի է տեսնել պառկած մարդու կիսադեմ, որը վերաճում է հողից, բնությունից, կարծես նրա մասնիկն ու շարունակությունը լինի։ Մարդու կյանքն անցնում է արևի ու լուսնի, գիշերվա ու ցերեկվա, լույսի ու խավարի միջով, որոնք միմյանց փոխարինելով ստեղծում են կյանքի հավերժական պտույտը։ Ոչինչ անհետ չի կորչում. մեկը փոխարինում է մյուսին, գիշերն իր հետ տանում է բացասական ամեն ինչ, ինչը խորհրդանշում է նկարի ձախ կողմի անորոշ կենդանու պատկերը։
Ըստ Սարյանի կյանքը հավերժ շարունակվում է։ «Հեքիաթ» կտավն ներառում է դրական էներգիա, տիեզերական ներդաշնակության փիլիսոփայական իմաստավորում։
Սարյանի «Երկիրը» և «Հեքիաթ» նկարները հաղորդում են աշխարհի անսահմանության գիտակցումը, դրանք նկարչի արձագանքն են դեպի տիեզերք մարդու հոգևոր թռիչքներին։


== Տվյալներ ==
«Հեքիաթ», 1971, կտավ, յուղաներկ, 50 x 65 սմ։ Սարյան ընտանիքի հավաքածու, Երևան


== Ծանոթագրություններ ==
Արբիտրաժային համաձայնություն

Արբիտրաժային համաձայնությունը (arbitration agreement կամ arbitration clause) պայմանագրային կամ ոչ պայմանագրային որոշակի իրավահարաբերության կապակցությամբ կողմերի միջև կնքված համաձայնությունն է` առկա կամ հնարավոր բոլոր կամ որոշակի վեճերն արբիտրաժի լուծմանը հանձնելու վերաբերյալ։ Արբիտրաժային համաձայնությունը կողմերի ազատ կամարտահայտության վրա հիմնված համաձայնություն է, որի միջոցով նյութական իրավահարաբերության կողմերը կոնկրետ իրավահարաբերության շրջանակներում կանխորոշում են սուբյեկտիվ իրավունքների պաշտպանության ձևը՝ մի կողմից բացառելով ազգային դատարանների իրավասությունը կողմերի միջև առկա կամ սպասվող հնարավոր վեճերի նկատմամբ (Negative enforcement: Lack of jurisdiction of courts), մյուս կողմից նշված իրավասությունը վերապահելով արբիտրաժային դատարանին (Positive enforcement: the “submission agreement”): Արբիտրաժային ողջ գործընթացում արբիտրաժային համաձայնությունն ունի առանցքային դերակատարություն։ Այն ոչ միայն հանդիսանում է  արբիտրաժային վարույթի ծագման հիմքը, այլ նաև կատարում է կարգավորիչ գործառույթ։ Արբիտրաժային համաձայնությամբ վիճելի իրավահարաբերության կողմերը կարող են համաձայնության գալ վեճի լուծման ընթացակարգի առանցքային այնպիսի հարցերի շուրջ, ինչպիսիք են արբիտրաժի վայրը, լեզուն, կիրառման ենթակա իրավունքը, արբիտրների թվաքանակը և այլն։
Արբիտրաժային համաձայնությունը կարող է կնքվել ինչպես հիմնական պայմանագրում արբիտրաժային վերապահում (arbitration clause) կատարելու, այնպես էլ հիմնական պայմանագրից առանձին արբիտրաժային համաձայնագիր կնքելու միջոցով։ Բոլոր դեպքերում արբիտրաժային համաձայնությունը կնքվում է գրավոր։ Համաձայնությունը համարվում է գրավոր ձևով կնքված, եթե դա կատարվել է կողմերի ստորագրությամբ` մեկ փաստաթուղթ կազմելով, կամ կնքված է նամակներով, հեռատիպով, հեռագրով, էլեկտրոնային կամ այդպիսի համաձայնության ձևակերպումն ապահովող կապի այլ միջոցների օգտագործմամբ` հաղորդումներ փոխանակելու միջոցով կամ հայցի ու պատասխանի վերաբերյալ հաղորդումների փոխանակմամբ, որտեղ մի կողմը վկայակոչում է արբիտրաժային համաձայնության առկայությունը, իսկ մյուս կողմը չի առարկում դրա դեմ։ Պայմանագրում կատարված հղումը այնպիսի փաստաթղթին, որը պարունակում է արբիտրաժային վերապահում, համարվում է արբիտրաժային համաձայնություն այն պայմանով, որ պայմանագիրը կնքված է գրավոր ձևով, և տվյալ հղումը այնպիսին է, որ նշված վերապահումը դարձնում է պայմանագրի մաս։ Արբիտրաժային համաձայնությունը համարվում է գրավոր ձևով կնքված նաև, եթե արբիտրաժային համաձայնության մասին մի կողմի գրավոր առաջարկությունը որևէ ձևով ընդունել է մյուս կողմը։
Ռիդսելց

Ռիդսելց (ֆր.՝ Riedseltz), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1151 մարդ, բնակչության խտությունը` 114.87 մարդ/կմ²։ Բնակավայրը զբաղեցնում է 10.02 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 773 աշխատունակ (15-64 տարեկան)  բնակիչ, որոնցից ակտիվ էին 600-ը, իսկ ոչ ակտիվները` 173։ Ակտիվության ցուցանիշը կազմում է 77,6 %։ 600 աշխատունակ մարդկանցից աշխատել է 546 անձ (304 տղամարդ և 242 կին)։ Գործազուրկ են եղել 54 անձ (28 տղամարդ և 26 կին)։ 173 անաշխատունակներից 46-ը եղել են աշակերտներ կամ ուսանողներ, 57-ը` թոշակառուներ, իսկ 70-ը չեն աշխատել տարբեր պատճառներով։

Ռիդսելց - Riedseltz
		
		
		
		
		
		


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բորջոկ

Բորջոկ, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Այնթապ քաղաքից հյուսիս-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գյումրու երկաթուղային հանգույց

Գյումրու երկաթուղային հանգույց, Հայաստանի երկաթուղային տրանսպորտի հնագույն և ամենախոշոր կենտրոնը։ Հիմնադրվել է 1897 թվականին։ Առաջին գնացքը Թիֆլիսից Ալեքսանդրապոլ (Գյումրի) է ժամանել 1899 թվականի փետրվարի 7-ին։ Հետագայում (մինչև 1902) երկաթուղին հասել է Կարս, Երևան, իսկ մի փոքր ավելի ուշ՝ Ջուղա, ապա՝ Թավրիզ։ Երկաթուղային հանգույց. ունի լոկոմոտիվային և վագոնային դեպոներ, կայարան, գծի ուղեմաս, մատակարարման և կապի տեղամասեր, կապիտալ շինարարության ու նորոգման ծառայություններ, ուր կատարվում է շոգեքարշերի ու էլեկտրաքարշերի միջին, ընթացիկ նորոգում, ապրանքատար վագոնների հիմնական և ընթացիկ նորոգում և տեխնիկական հատուկ սպասարկում։
Գյումրու երկաթուղային հանգույց ունեցել է հեղափոխական հերոսական ավանդույթներ։ Այստեղ են ստեղծվել Հայաստանում սոցիալ-դեմոկրատական առաջին խմբակները. 1905-1907 թթ.-ի ռուսական առաջին հեղափոխության տարիներին տեղի են ունեցել բանվորական գործադուլներ։ Այստեղ է 1920 թվականի մայիսի 10-ին սկսվել Մայիսյան ապստամբությունը Հայաստանում։ Գյումրու երկաթուղային հանգույցի կոլեկտիվները գործուն մասնակցություն են ցուցաբերել 1920 - 1940-ական թթ. երկրի քայքայված տնտեսության վերականգնման, հարևան շրջաններում կոոպերատիվ շարժման, Երկրորդ համաշխարհային պատերազմի ժամանակ ավերված երկաթգծերի վերականգնման աշխատանքներին։ Ետպատերազմյան տարիներին Գյումրու երկաթուղայինները շուրջ հարյուր անգամ հաղթող են ճանաչվել համամիութենական, հանրապետական և անդրկովկասյան երկաթուղայինների սոցիալիստական մրցություններում։ Գյումրու երկաթուղային հանգույցի ավելի քան չորս հազար բանվոր ծառայողներ պարգևատրվել են ԽՍՀՄ շքանշաններով և մեդալներով, իսկ Ա. Խաչատրյանը, Ս. Միքայելյանը և Ս. Գևորգյանը արժանացել են սոցիալիստական աշխատանքի հերոսի կոչման։ Տասնյակ երկաթուղայիններ ընտրվել են ԽՍՀՄ և ՀԽՍՀ Գերագույն սովետների դեպուտատներ, ՍՄԿԿ և ՀԿԿ համագումարների պատգամավորներ։
2013 թվականի դրությամբ Գյումրիից գնացքներ կան դեպի Երևան և Բաթում քաղաքներ։


== Պատկերասրահ ==
Մեսրոպ (անձնանուն)

Անվան այլ կիրառումների համար տե՛ս՝ Մեսրոպ (այլ կիրառումներ)Մեսրոպ, տղամարդու հայկական անձնանուն է։ Տարածված է Մեսրոպյան ազգանունը։ Տոնացույցում Մեսրոպ Մաշտոցի անունը հիշատակվում է 3 շարժական տոներում։


== Ծագում ==


=== Մաղաքիա Օրմանյանի ուսումնասիրությունը ===
Շատ ուսումնասիրողներ կապում են Մեսրոպ անվան ծագումը Մեսրոպ Մաշտոցի հետ։ Կ. Պոլսի հայոց պատրիարք (1896–1918 թթ.) Մաղաքիա Օրմանյանը իր «Ազգապատում» աշխատության մեջ գրում է, որ Մաշտոցի կրած Մեսրոպ անունը պատմության մեջ նախընթաց չունի, շատ մասնագետներ ստուգաբանում են այս անունը Մար Սերոբ կամ Տեր Սերոբե (Տէր Սերոբէ)։ Եկեղեցական ձեռագրերի մեջ անունը փոփոխություններ է կրել և այդ պատճառով հանդիպվում են Մեսրոբ, Մեսրովբ, Մեսրովպ, Մեսոփ և այլ ձևերով։


=== Վահան Սարգսյանի ուսումնասիրությունը ===
Համաձայն լեզվաբան, ԵՊՀ Ռոմանական բանասիրության ամբիոնի վարիչ, բ.գ.թ., Վահան Սարգսյանի Մեսրոպ անունը (ինչպես նաև Մաշտոց ազգանունը) նման չէ հայկական որևէ անվան։ Հնչյունական, լեզվաբանական չափանիշներով նա պարզել է, թե հնում այդ բառերը ինչ կառուցվածք պետք է ունենային, որ ընդունեին Մեսրոպ Մաշտոց ձևերը։ Նրա կարծիքով, Մեսրոպ անունը ծագում է Մեծ Սերվբե կազմությունից։ Մաշտոց բառը ծագումը է «մարդոց» բառից, որը նշանակում է «մարդկանց», այսինքն «Մեծ Սերվբե Մարդոց»։ Նա եզրակացնում է, որ Մեսրոպ Մաշտոց անունը ծածկագիր է, որը դարձել է Մեսրովբե Մաշտոց։


=== Այլ կարծիքներ ===
Հայ պատմաբան, փիլիսոփա, լեզվաբան Մատաթիա Գարագաշյանը կարծում է, որ Մեսրոպ անունը առաջացել է պարսկերեն «գրագիր», «քարտուղար» նշանակող «մյուշրիֆ» բառից։ Բ. Սարգսյանի կապում է անվան ծագամուը սիրիերեն «Մար-Սիովպ»-ին։ Գրիգոր Խալաթյանցը այդ ստուգաբանումները անընդունելի է համարում և տալիս է Մաշտոց անվան այլ բացատորւթյուն։ Հայերենում կա «մաշտել» բառը, որը նշանակում է « ճաղատանալ», հետևաբար «մաշտ» արմատը «ոց» մասնիկով («մաշտ+ոց»), նրա կարծիքով, նշանակում է «անմազ»։ Այլ կերպ է հասկանում «մաշտել» բառը Ստեփան Մալխասյանցը։ Նրա կարծիքով, այս անունը ծագում է «խուզել» բայից, իսկ «մաշտոցը» սարք է, որով խուզում են (մկրատի կամ ածելու նման)։ Նիկողայոս Ադոնցը պնդում է, որ «Մաշտոցը» ծագում է իրանական mazd-ак անունից հայկական թաղաքշական մասնիկի ավելացումով։ Կան նաև Մեսրոպ անվան ծագման բազմաթիվ այլ տեսակետներ։
Կորյունի աշխատանքներում հիմնականում օգտագործվում է Մաշտոց անվանաձևը, և միայն վերնագրում է օգտագործված Մեսրովպ կամ Մեսրոպ անունը։ Մովսես Խորենացու մոտ հաջորդաբար օգտագործվում է Մեսրոպ (Մեսրովպ) անունը և միայն մեկ դեպքում Մաշտոց։ Անհատ հույն հեղինակի մոտ այս անունը հիշատակվում է որպես «Μεστίζη» և «Μεστή(ν)τζη»։


== Հայտնի անվանակիրներ ==
Մեսրոպ Մաշտոց
Մեսրոպ Թաղիադյան
Մեսրոպ Ա Արտազեցի
Մեսրոպ Ամատունի
Մեսրոպ Տեր–Մովսիսյան
Մեսրոպ Բ Մութաֆյան


== Տես նաև ==
Հայկական ծագում ունեցող անձնանունների ցանկ


== Գրականություն ==
Հրաչյա Աճառյան, Հայոց անձնանունների բառարան, 1942-1962, Երևան
Բախտիար Հովակիմյան, «Հայոց ծածկանունների բառարանը», 2005 թ.
«Բառարան յատուկ անուանց», Վենետիկ, 1769
Կարապետ Դուրգարյան, Անվանագիրք, 1985 Երևան


== Ծանոթագրություններ ==
Ժոան Կանսելո

Ժոան Պեդրո Կավակո Կանսելո (անգլ.՝ João Pedro Cavaco Cancelo, մայիսի 27, 1994(1994-05-27), Բարրեյրու), պորտուգալացի ֆուտբոլիստ, պաշտպան։ Հանդես է գալիս իսպանական «Վալենսիա»-ի և Պորտուգալիայի հավաքականի կազմում։


== Ակումբային կարիերա ==


=== «Բենֆիկա» ===
Կանսելոն սկսել է իր ֆուտբոլային կարիերան «Բենֆիկա»-ի կազմում։
Թիմի հիմնական կազմում Ժոանը իր դեբյուտը նշել է 2012 թվականի հուլիսի 28-ին՝ «Գիլ Վիսենտե»-ի դեմ ընկերական խաղում։ Պորտուգալիայի առաջնությունում Կանսելոն իր դեբյուտը նշել է 2014 թվականի մայիսի 10-ին՝ «Պորտու»-ի դեմ խաղում։


=== «Վալենսիա» ===
2014 թվականի օգոստոսի 20-ին Կանսելոն վարձավճարով տեղափոխվել է «Վալենսիա»։ Լա Լիգայում իր դեբյուտը Կանսելոն նշել է սեպտեմբերի 25-ին՝ «Կորդոբայի» դեմ խաղում, որն ավարտվել է 3-0 հաշվով։ Այդ մրցաշրջանում նա թիմի կազմում մասնակցել է 13 հանդիպման։
2015 թվականի մայիսի 25-ին իսպանական ակումբը գնել է Կանսելոյի ամբողջական տրանսֆերը։ Նա թիմի հետ կնքել է 6-ամյա պայմանագիր։ Թիմի կազմում Ժոանը իր առաջին գոլը խփել է սեպտեմբերի 16-ին՝ «Զենիթի» դեմ խաղում։


== Միջազգային կարիերա ==
Ժոան Կանսելոն Պորտուգալիայի հավաքականի կազմում իր դեբյուտը նշել է 2016 թվականի օգոստոսի 26-ին՝ Ջիբրալթարի հավաքականի դեմ խաղում։


== Վիճակագրություն ==


=== Ակումբային ===


=== Միջազգային ===


== Ծանոթագրություններ ==


== Արտաքին հղումներ ==
Էջը «Վալենսիա»-ի պաշտոնական կայքում
Էջը bdfutbol.com կայքում
Տիրոջաղբյուր (գետ)

Անվան այլ կիրառումների համար տե՛ս՝ Տիրոջաղբյուր (այլ կիրառումներ)Տիրոջաղբյուր, Հայաստանի գետակ Գեղարքունիքի մարզում, Ծակքար գետի ձախ օժանդակը։ Սկիզբ է առնում համանուն աղբյուրից, Ճարտար լեռան հյուսիսարևելյան լանջից և Ծովասար գյուղի հարավային մասում միանում մայր գետին։ Երկարությունը՝ 2 կմ։


== Ծանոթագրություններ ==
Գարդանթա

Գարդանթա (վրաց.՝ გარდანთა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1030 մետր բարձրության վրա։ Շրջկենտրոն Գորիից հեռու է 3 կմ։


== Ծանոթագրություններ ==
Մումբայի օրագրեր

«Մումբայի օրագրեր» կամ «Բոմբեյի քրոնիկոնները»(անգլ.՝ Dhobi Ghat կամ անգլ.՝ Mumbai Diaries), ռեժիսոր Քիրան Ռաոյի գեղարվեստական ֆիլմ, Aamir Khan Production-ի կինոընկերության արտադրություն։ Ֆիլմի համաշխարհային պրեմիերան տեղի է ունեցել 2010 թվականի սեպտեմբերին Տորոնտոյի կինոփառատոնում, ֆիլմը վարձույթով թողարկվել է 2011 թվականի հունվարի 21-ին։


== Սյուժե ==
Ֆիլմի գործողությունները տեղի են ունենում Մումբայում՝ Հնդկաստանի ամենամեծ մեգապոլիսում։ Պատմությունը չորս մարդու մասին է, որոնց կյանքերը տարբեր կերպ խաչվում են Մումբայի կյանքի ֆոնի վրա։ Լվացարարուհի Մուննան աշխատում է Դհոբի-գհաթում։ Նա սիրահարվում է հնդկական ծագում ունեցող Շաի ամերիկուհուն, որը վերջերս էր ժամանել Հնդկաստան։ Շաիին էլ եկել էր տաղանդավոր նկարիչ Արունի մոտ։ Սակայն վերջինս փոխել էր բնակության վայրը, և Շաին չգիտի նրա նոր հասցեն։ Նոր բնակարանում Արունը նախկին բնակիչներից մնացած երեք վիդեոսկավառակ է գտնում։ Այդ տեսանյութերի մեջ նկարահանված Յասմինը հուզում է Արունին, և նա կրկին ու կրկին նայում է այդ տեսանյութերը...


== Դերերում ==
Պրատիկ Բաբբար — Մուննա, սպիտակեղեն լվացող (դհոբի)
Մոնիկա Դոգրա — լուսանկարչուհի Շան
Կրիթի Մալխոթրա —Յասմին, վիդեոսկավառակի աղջիկ
Աամիր Խան — նկարիչ Արուն


== Քննադատություն ==
«New York Post»-ից կինոքննադատ Լու Լումենիկը ֆիլմն անվանել է «գոհացուցիչ, լավ մտացված դրամա»։ Լոս Անջելես Թայմս-ից Կևին Թոմասը գրել է, որ այն «պատկերանկար գորգ է, որտեղ ձուլվում են երեք մարդու խաչվող կյանքերը»՝ ավելացնելով, որ ռեժիսորը իրեն ցույց է տվել որպես «կինեմատոգրաֆիական ձեռքերի ճարպկության վարպետ՝ դնելով անկանխատեսելի խորություն և իմաստ գրավիչ խառնաշփոթության մեջ», ինչպիսին ֆիլմն է։ «New York Post»-ից Ռեյչել Սալթզը նշել է Պրատիկ Բաբարի դերակատարի «նրբերանգների շարք», որի կերպարը, ըստ նրա, ֆիլմում ամենաիրատեսականն էր։ San Francisco Chronicle-ից Ուոլթեր Ադդիեգոն ավելացրեց, որ չնայած «Ռաոն խուսափում է բարձր դրամայից, և ֆիլմում առկա է հումոր, այնուամենայնիվ նրա ձայներանգը մնում է մելանխոլիկ»: 'The Hollywood Reporter-ից Կիրկա Հանիկաթի կարծիքով ֆիլմը «դյութական է, աշխարհի ամենահզոր քաղաքներից մեկի բազմաշետ դիմանկար»։


== Ծանոթագրություններ ==
Կիմը հերթապահ

Կիմը հերթապահ, ագիտացիոն ֆիլմ նախադպրոցականների պատշաճ դաստիարակության մասին։ Առաջին հայկական ֆիլմն է երեխաների համար։


== Սյուժե ==
Փոքրիկ Կիմի և նրա մանկապարտեզի ընկերների մեկ օրվա մասին է։


== Դերերում ==
Ա.Գամկրելիձե – Կիմ
Ավետ Ավետիսյան – հայր
Ս.Աղամալյան – մայր
Համբարձում Խաչանյան – դռնապան
Արամ Ամիրբեկյան – դռնապան
Լյուբով Տեր-Գաբրիելյան – մանկապարտեզի վարիչ
Ժասմեն – տնտեսուհի


== Ստեղծագործական խումբ ==
բեմադրող օպերատորներ – Բ. Բուրավլյով, Ի. Լիզոգուբ
բեմադրող նկարիչ – Եվգենի Լևխանյան
ռեժիսորի ասիստենտ – Պ. Մկրտչյան
գլխավոր ադմինիստրատոր – Խ. Աբրահամյան


== Հղումներ ==
«Կիմը հերթապահ» ֆիլմը «Հայկական կինո» կայքում Archived 2011-12-25 at the Wayback Machine.
«Կիմը հերթապահ» ֆիլմը Кино-Театр.ru կայքում
Օմելնիկ (գյուղ, Օնուֆրիևի շրջան)

Անվան այլ կիրառումների համար տե՛ս՝ ՕմելնիկՕմելնիկ (ուկրաիներեն՝ Омельник), գյուղ Ուկրաինայի Կիրովոգրադի մարզի Օնուֆրիևի շրջանում։
2001 թվականի տվյալներով Օմելնիկ գյուղում բնակվում էր 756 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վորմսի (Էստոնիայի շրջան)

Վորմսի շրջան (էստ․՝ Vormsi vald), շրջան Էստոնիայի Լյաենեմաա նահանգում։ Շրջանի կենտրոնն է Հուլլո գյուղը։


== Բնակչություն ==
2013 թվականի տվյալներով շրջանում բնակվում էին 231 մարդ։ Բնակչության խտությունը շրջանում կազմում էր 2,49 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը (էստոներեն)
Ֆորտալեզա դուս Նոգեյրաս

Ֆորտալեզա դուս Նոգեյրաս (պորտ.՝  Fortaleza dos Nogueiras), համայնք Բրազիլիայում՝ Մարանիան նահանգի կազմում։ Մտնում է Մարանիան նահանգի հարավարևմտյան կազմի մեջ։ Բնակչությունը կազմում է 12 679 մարդ՝ 2006 թվականի տվյալներով։ Գրավում է 1 664,058 կմ² տարածք։ Բնակչության խտությունը՝ 7,6 մարդ/կմ²։


== Պատմություն ==
Քաղաքը հիմնադրվել է 1961 թվականի դեկտեմբերի 31-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 44.757.746,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.715,26 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝0,637 (տվյալները ՄԱԿ-ի զարգացման ծրագրի)
Ֆուրմանովկա (այլ կիրառումներ)

Ֆուրմանովկա, կարող է վերաբերել՝

Ֆուրմանովկա - գյուղ, Ուկրաինայի Խմելնիցկիի մարզի Կամենեց-Պոդոլսկիի շրջանում
Ֆուրմանովկա - գյուղ, Ուկրաինայի Կիրովոգրադի մարզի Նովոուկրաինկայի շրջանում
Ֆուրմանովկա - գյուղ, Ուկրաինայի Ղրիմի Ինքնավար Հանրապետության Բախչիսարայի շրջանում
Գյունդուզուլու

Գյունդուզուլու, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ռոնժեր

Ռոնժեր (ֆր.՝ Rongères), համայնք Ֆրանսիայում, որը գտնվում է Օվերն մարզի Ալյեի գավառում։ Մտնում է Վարեն սյուր Ալյե կանտոնի կազմի մեջ։ Հանդիսանում է Վիշի շրջանը։
Համայնքի INSEE կոդ՝ 03215։


== Բնակչություն ==
Համայնքի բնակչությունը 2008 թվականին կազմում էր 551 մարդ։


== Տնտեսություն ==
2007 թվականի տվյալներով 359 աշխատունակ տարիքի մարդկանցից (15-64 տարեկան) 258-ը տնտեսապես ակտիվ էին, 101-ը անգործունակ (ակտիվության ցուցանիշը 71,9 %, 1999 թվականին եղել է՝ 65,2 %)։ 258 աշխատունակ բնակիչներից 246-ը աշխատում էին (135 տղամարդ և 111 կին), անաշխատանք էին 12-ը (6 տղամարդ և 6 կին)։ 101 անգործունակ մարդկանցից 31-ը աշակերտներ կամ ուսանողներ են, 34-ը թոշակառու, 36-ը անաշխատունակ էին այլ պատճառներով։


== Տեսարժան վայրեր ==
Մարիամ Մագդաղենացի եկեղեցի
Նախկին կանացի մենաստան՝ այժմ քաղաքապետարանի շենքը
Մեաժ դղյակ


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Ռոնժեր» (ֆրանսերեն)։ Արխիվացված օրիգինալից 2012-09-23-ին։ Վերցված է 2012-5-30 
«Ռոնժեր» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-29
Պյաժիևա Սելգա

Պյաժիևա Սելգա (ռուս.՝ Пяжиева Сельга, ֆիններեն՝ Päsinselkä), գյուղ Ռուսաստանի Կարելիայի հանրապետության Պրիօնեժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեֆ Դևիս շրջան (Ջորջիա)

Ջեֆ Դևիս շրջան (անգլ.՝ Jeff Davis County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 862 կմ² է, բնակչությունը՝ 12.684 մարդ (2010 թ. տվյալներով)։ Շրջկենտրոնն է Հազլհարստ բնակավայրը։ Կազմավորվել է 1905 թ.։
Կուռեմեցա

Կուռեմեցա (էստ․՝ Kuremetsa), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բոլշոե Սադովոե

Բոլշոե Սադովոե (ուկրաիներեն՝ Велике Садове, Ղրիմի թաթարերեն՝ Taş Bastı), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Տաշ-Բաստի։
2001 թվականի տվյալներով Բոլշոե Սադովոե գյուղում բնակվում էր 361 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժովտնևոե (ավան, Բուրինի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), ավան Ուկրաինայի Սումիի մարզի Բուրինի շրջանում։
2001 թվականի տվյալներով Ժովտնևոե ավանում բնակվում էր 127 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սուտոկի (այլ կիրառումներ)

Սուտոկի, կարող է վերաբերել՝

Սուտոկի - գյուղ Ռուսաստանի Նովգորոդի մարզի Նովոգորոդսկի շրջանի կազմում։
Սուտոկի - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Սուտոկի - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Վալդզասեն

Վալդզասեն (գերմ.՝ Waldsassen), քաղաք Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Տիրշենրոյտ շրջանի կազմի մեջ։ Բնակչությունը կազմում է 6980 մարդ (ըստ 2010 թվականի դեկտեմբերի 31-ի)։ Տարածքը կազմում է 66,54 կմ2։ Պաշտոնական կոդ՝ 09 3 77 158։
Հայտնի է բարոկկո ոճով կառուցված վանքով՝ կառուցված XII դարում և նրա գրադարանով՝ ստեղծված XVIII դարում։ Քաղաքից 4 կիլոմետր հեռավորության վրա գտնվում է XVII դարում կառուցված հայտնի մատուռ (Dreifaltigkeitskirche Kappl)։ Այս քաղաքում է ծնվել գերմանական Բունդես-լիգայի, ապա անգլիական Պրեմիեր-լիգայի և Գերմանիայի հավաքականի ֆուտբոլիստ Դիտմար Համանը։


== Ծանոթագրություններ ==


== Արտաքին հղումներ ==
Պաշտոնական կայք Archived 2008-08-08 at the Wayback Machine.
(7999) Նեսվորնի

(7999) Նեսվորնի (անգլ.՝ Nesvorny), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 11-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,050531 ա. մ., առավելագույնը մոտենում է 2,791 ա. մ. հեռավորության վրա և հեռանում 3,31 ա. մ.։ Արեգակի շուրջ մեկ ամբողջական պտույտ է կատարում 1946,08 երկրային օրվա ընթացքում, իր ուղեծրով շարժվելով միջինում 0,184987 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7999) Նեսվորնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիրգա (Ֆամագուստայի շրջան)

Պիրգա (հուն․՝ Πυργά, թուրքերեն՝ Pirhan), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 56 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Սեն Ժորժ դ'Օնե

Սեն Ժորժ դ'Օնե (ֆր.՝ Saint-Georges-d'Aunay), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 707 մարդ, բնակչության խտությունը` 30.07 մարդ/կմ²։ Բնակավայրը զբաղեցնում է 23.51 կմ² տարածք։
2017 թվականի հունվարից Կուլվեն և Լա Բին համայնքների հետ միասին հանդիսանում է Սյուլին համայնքի մաս։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 28 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 434 աշխատունակ (15-64 տարեկան)  բնակիչ, որոնցից ակտիվ էին 343-ը, իսկ ոչ ակտիվները` 91։ Ակտիվության ցուցանիշը կազմում է 79,0 %։ 343 աշխատունակ մարդկանցից աշխատել է 330 անձ (189 տղամարդ և 141 կին)։ Գործազուրկ են եղել 13 անձ (3 տղամարդ և 10 կին)։ 91 անաշխատունակներից 38-ը եղել են աշակերտներ կամ ուսանողներ, 31-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շաշելովո

Շաշելովո (ռուս.՝ Шашелово), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միլիսա

Միլիսա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ստարոակբուլատովո (այլ կիրառումներ)

Ստարոակբուլատովո, կարող է վերաբերել՝

Ստարոակբուլատովո - գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Ստարոակբուլատովո - գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Վայրի պայմաններում (գիրք)

«Վայրի պայմաններում» (անգլ.՝ Into the Wild), 1996 թվականի վավերագրական վեպ, որը գրել է Ջոն Կրակաուերը։ Գիրքը գրվել է Կրակաուեր հոդվածի հիման վրա։ 2007 թվականին ռեժիսոր Շոն Փենը գրքի հիման վրա նկարահանել է համանուն ֆիլմը։
Վայրի պայմաններում գիրքը միջազգային բեսթսելլեր է, որը հրատարակվել է 14 լեզուներով։ Գիրքն ընդգրկված է բազմաթիվ դպրոցների և քոլեջների ուսումնական ծրագրերում։ Վեպը դրական արձագանքներ է ստացել շատ գրախոսների կողմից, մինչդեռ Ալյասկայի լրագրող Քրեյգ Մեդրեդն այն նկարագրել է որպես «հորինվածք»։


== Սյուժե ==
Վեպը պատմում է Քրիստափոր Մաքքենդլեսի իրական պատմությունը։ Մի երիտասարդ, որն ապրում էր հարուստ ընտանիքում, մերժում էր հարուստին բնորոշ հատկանիշները և իր գումարով բարեգործություններ էր կատարում։ Օրերից մի օր նա դառնում է աղքատ թափառաշրջիկ։ Վերջին երկու տարիների ընթացում (1990–1992 թվականներին) Ալեքսանդր անունով հերոսը մեկնում է ԱՄՆ և Մեքսիկա, աշխատում է տարբեր տեղերում, հանդիպում է տարբեր մարդկանց, որոնք փոխում են իր կյանքը, մինչև վերջապես լինում է Ալյասկայում։ Այստեղ նա ապրում է անապատում` մի հին ավտոբուսի մեջ։ Չորս ամիս անց Քրիստափորը մահանում է սովից Դենալի ազգային պարկի մոտ։


== Ծանոթագրություններ ==


== Արտաքին հղումներ ==
Back To The Wild (գրքերի կայք)
Finding Into the Wild’s Magic Bus
Hiking The Stampede Trail
Վիտալի Զակրուտկինի տուն-թանգարան

Վիտալի Զակրուտկինի տուն-թանգարան (ռուս.՝ Дом-музей В. А. Закруткина), ռուս գրող, գրականագետ, ԽՍՀՄ Պետական մրցանակի դափնեկիր Վիտալի Զակրուտկինին նվիրված գրական հուշային թանգարան Ռուսաստանի Ռոստովի մարզի Կոչետովսկայա կայանում։ Համարվում է Սեմիկարակորսկի պատմագավառագիտական թանգարանի կառուցվածքային ստորաբաժանում։


== Պատմություն ==
Վիտալի Զակրուտկինի տուն-թանգարանը բացվել է 1986 թվականի ապրիլի 26-ին Կոչետովսկայա կայանում։
Հայտնի գրող և գրականագետ, ԽՍՀՄ Պետական մրցանակի դափնեկիր (1982 թ.) և Ստալինյան երրորդ աստիճանի մրցանակի (1951 թ.) դափնեկիր Վիտալի Զակրուտկինը (1908-1984 թթ.) ավելի քան երեք տասնամյակ ապրել և աշխատել է Դոնում։ Վիտալի Զակրուտկինը, ինչպես և Միխայիլ Շոլոխովը, «Դոնի» ստեղծագործական ոճի մարմնացումն է։
Կոչետովսկայա կայանում գրողը ստեղծել է «Մայր մարդկային», «Լողացող կայան», «Աշխարհի ստեղծում», «Մայր Հող», «Կապուտակ» և այլ ստեղծագործություններ։ Բացի այդ, նա եղել է շրջանային, ապա` տարածաշրջանային պատգամավոր։ Զակրուտկինի շնորհիվ գյուղում կառուցվեց տասնամյա նոր դպրոց, գյուղական ճանապարհը, Սեմիկարակորսկի կայանում վերակառուցվեց եկեղեցին։ Նա նաև օգնեց վերազինելու տեղական կոլտնտեսությունը, նրա ջանքերի շնորհիվ կառուցվեցին հացի փուռը, շոգենավերի նավակայանը։
Թանգարանի ցուցահանդեսի հեղինակներն էին Ռուսաստանի վաստակավոր նկարիչ Պ. Իբալակովը և Ռուսաստանի ժուռնալիստների միության անդամ Վ. Տիխոմիրովը։
2004 թվականին տուն-թանգարանը դարձել է Սեմիկարակորսկի պատմագավառագիտական թանգարանի կառուցվածքային ստորաբաժանում։ Տուն-թանգարանի ֆոնդերում կա 6868 ցուցանմուշ։ Բոլորը հավաքվել են գրողի այրու՝ Ն. Վ. Զակրուտկինայի ջանքերով, ինչպես նաև տարածաշրջանային գավառագիտական թանգարանի աջակցությամբ։
Վիտալի Զակրուտկինի տուն-թանգարանում ամեն ինչ պահպանվել է, ինչպես գրողի կյանքի ընթացքում։ Նրա փոքրիկ փայտե տունը շրջապատված է մրգատու ծառերով և թփերով, որոնք տնել է Վիտալի Ալեքսանդրովիչը։ Լայն աստիճանները տանում են դեպի վերանդա, այնուհետև սենյակներ։ Գրողի գրասենյակում կա հին գրասեղան, սեղանի հին  լամպ, թանաքաման, տարբեր հուշանվերներ։ Դարակների կողքին գրողի գրադարանն է, որտեղ կան ավելի քան երկու հազար գիրք։ Հանգստի սենյակում պատերին կան կազակական սուսեր և փամփշտակալ,  հանդիսավոր կախված է ճակատային այծենակաճը, բեկեշը, հեռադիտակը և դաշույնը։
Գրողի գերեզմանը գտնվում է առանձնատան տարածքում։
Տուն-թանգարանը դարձել է Սեմիկարակորսկի մարզի մշակութային կենտրոնը։ Այստեղ կազմակերպվում է «Զակրուտկինի գարուններ» ամենամյա միջոցառումը։


== Ծանոթագրություններ ==